**Ministru kabineta noteikumu projekta “Noteikumi par Latvijas būvnormatīvu LBN 405 – 20 “Būvju tehniskā apsekošana””** **un “Grozījumi Ministru kabineta 2014. gada 16. septembra noteikumos Nr. 550 “Hidrotehnisko un meliorācijas būvju būvnoteikumi””** **sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ar Ministru kabineta noteikumu projekta “Noteikumi par Latvijas būvnormatīvu LBN 405 – 20 “Būvju tehniskā apsekošana” ir ietverts pilnveidots būvju tehniskās apsekošanas regulējums - Latvijas būvnormatīvs LBN 405 – 20 “Būvju tehniskā apsekošana” (turpmāk - Noteikumu projekts LBN 405 - 20), bet Ministru kabineta noteikumu projektā “Grozījumi Ministru kabineta 2014. gada 16. septembra noteikumos Nr. 550 “Hidrotehnisko un meliorācijas būvju būvnoteikumi”” (turpmāk – Noteikumu projekts Nr. 550 tiek izslēgts speciālais regulējums par būvju tehnisko apsekošanu. Noteikumu projekts un noteikumu projekts “Grozījumi Ministru kabineta 2014. gada 16. septembra noteikumos Nr. 550 “Hidrotehnisko un meliorācijas būvju būvnoteikumi”” stāsies spēkā 01.07.2020. Noteikumu projekts LBN 405 – 20 un Noteikumu projekts Nr. 550 stāsies spēkā 01.11.2021. |  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts LBN 405 - 20 izstrādāts, pamatojoties uz Būvniecības likuma 5. panta pirmās daļas 3. punktu, noteikumu projekts “Grozījumi Ministru kabineta 2014. gada 16. septembra noteikumos Nr. 550 “Hidrotehnisko un meliorācijas būvju būvnoteikumi”” izstrādāts, pamatojoties uz Būvniecības likuma 5. panta pirmās daļas 2. punktu un otrās daļas 6.punktu, kā arī pamatojoties uz Ministru kabineta 07.05.2019. rīkojuma Nr.210 “Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai” pielikuma “Valdības rīcības plāns Deklarācijas par Artura Krišjāņa Kariņa vadītā Ministru kabineta iecerēto darbību īstenošanai” pasākumu Nr.53.2. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd būvju tehnisko apsekošanu regulē Latvijas būvnormatīvs LBN 405-15 “Būvju tehniskā apsekošana”. Šī būvnormatīva ievērošanas un piemērošanas praksē laika gaitā ir konstatētas vairākas būtiskas nepilnības:- būvniecības regulējumā nav vienkopus ietverts regulējums par būvju tehnisko apsekošanu (sk., piemēram, Ministru kabineta 02.09.2014. noteikumu Nr.529 “Ēku būvnoteikumi” 191. un 226. punktu);- no šī būvnormatīva 4.1. apakšpunkta nav skaidri saprotams uz kādām būvēm tas attiecas;- atsevišķam šī būvnormatīva regulējumam ir deklaratīvs raksturs (sk. Latvijas būvnormatīva LBN 405-15 “Būvju tehniskā apsekošana” 6. punkta otro teikumu);- šajā būvnormatīvā ietvertais regulējums rada situāciju, kurā pārsvarā gadījumos tiek veiktas tikai būves vizuālā apskate, nevis novērtēts būves faktiskais tehniskais stāvoklis (sk. Latvijas būvnormatīva LBN 405-15 “Būvju tehniskā apsekošana” 7. punktu);- šajā būvnormatīvā ietverts nepilnīgs metožu uzskatījums, kas visos gadījumos nebūs pietiekošs, lai veiktu pilnvērtīgu būves apsekošanu (sk. Latvijas būvnormatīvs LBN 405-15 “Būvju tehniskā apsekošana” 13.punktu);- šajā būvnormatīvā ir dota norāde uz šobrīd neesošiem specializētajiem dienestiem (sk. Latvijas būvnormatīvs LBN 405-15 “Būvju tehniskā apsekošana” 15.punktu);- šajā būvnormatīvā ietvertais regulējums attiecībā uz apsekošanas atzinuma sagatavošanu Būvniecības informācijas sistēmā, ņemot vērā Būvniecības informācijas sistēmas attīstību, ir pilnveidojams – nodrošinot atbilstību Būvniecības informācijas sistēmas piedāvātajām iespējām. Ievērojot iepriekš minēto, iepriekš minētais būvnormatīvs būtu pārskatāms, precizējot identificētos problēmjautājumus.Noteikumu projektu izstrādes laikā tika pētīti pieejami informatīvie materiālie par būvju apsekošanu ārvalstīs[[1]](#footnote-1), kā arī Latvijas Būvkonstrukciju Projektētāju Asociācijas vadlīnijas LBPA–PS–201:2019 “Prasības būvju konstrukciju detalizētai būvizpētei”. Pēdējā minētā dokumenta sakarā jānorāda, ka tajā lietotais jēdziens “būvizpēte” pēc savas būtības atbilst Noteikuma projekta jēdzienam “apsekošana”.**[1] Vienots būves apsekošanas regulējums:**[1.1] Ministru kabineta 02.09.2014. noteikumu Nr.529 “Ēku būvnoteikumi” 191. punktā ir noteikts - “[l]ai ekspluatācijas laikā nodrošinātu publiskas ēkas atbilstību Būvniecības likuma 9. pantā noteiktajām būtiskajām prasībām, ekspluatācijā nodotas otrās vai trešās grupas publiskas ēkas īpašniekam ir pienākums veikt ēkas tehnisko apsekošanu ne retāk kā reizi 10 gados. Ja tehniskās apsekošanas laikā konstatē redzamus ēkas bojājumus, kas var mazināt ēkas stiprību vai noturību, īpašnieks veic nepieciešamos pasākumus to novēršanai”. Papildus šo noteikumu 226. punktā ir noteikts, ka publiskā ēkā, kura nodota ekspluatācijā pirms 01.10.2014., bet ne agrāk kā 01.10.2004., pirmo vai kārtējo tehnisko apsekošanu veic saskaņā ar iepriekš minēto noteikumu 191. punktu, bet publiskā ēkā, kura nodota ekspluatācijā pirms 01.10.2004. un kurai pēdējo 10 gadu laikā nav veikta tehniskā apsekošana, tehnisko apsekošanu veic līdz 30.09.2019. Šajos punktos ietvertais regulējums attiecas uz būvju tehnisko apsekošanu un šī iemesla dēļ ir svītrojams no attiecīgajiem noteikumiem, bet Noteikumu projektā LBN 405 – 20 ir ietverams līdzvērtīgs regulējums. Jāatzīmē, ka tām personām, kuras, pamatojoties uz minētajiem noteikumiem būs veikušas attiecīgo ēku tehnisko apsekošanu, jauna apsekošana nebūs jāveic. Papildus, ņemot vērā, ka būves tehniskās apsekošanas atzinumu ir paredzēts arī turpmāk sagatavot Būvniecības informācijas sistēmā, ir pārskatāms Ministru kabineta 02.09.2014. noteikumu Nr.529 “Ēku būvnoteikumi” 217. punkta otrajā teikumā ietvertais regulējums. Līdzīgi tas attiecas arī uz Ministru kabineta 09.05.2017. noteikumu Nr.253 “Atsevišķu inženierbūvju būvnoteikumi” 203.punktu;[1.2] Ministru kabineta 16.09.2014. noteikumu Nr.550 “Hidrotehnisko un meliorācijas būvju būvnoteikumi” 19.1 punkts attiecas uz būvju tehnisko apsekošanu un šī iemesla dēļ ir svītrojams no attiecīgajiem noteikumiem. Tas pats attiecas arī uz šo noteikumu 3. pielikumu un saistīto 19.4. apakšpunktu. Prasība par noteiktu būvju tehniskā apsekošanas atzinuma saskaņošanu ar VSIA “Zemkopības ministrijas nekustamie īpašumi” netiek saglabāta. VSIA “Zemkopības ministrijas nekustamie īpašumi” kā pasūtītājs var šādu prasību ietvert pēc saviem ieskatiem savos līgumos ar citām personām par noteiktu būvju apsekošanu. Tas pats attiecas arī uz hidrotehniskajām un meliorācija būvēm specifiskiem apsekošanas aspektiem (sk. Noteikumu projekta LBN 405 – 20 7.2. apakšpunktu kopsakarā ar 13. punktu). Papildus, ņemot vērā, ka būves tehniskās apsekošanas atzinumu tiek paredzēts arī turpmāk sagatavot Būvniecības informācijas sistēmā, ir pārskatīts Ministru kabineta 16.09.2014. noteikumu Nr.550 “Hidrotehnisko un meliorācijas būvju būvnoteikumi” 153. punkts otrajā teikumā ietvertais regulējums un tas tiek svītrots.**[2] Būves un to piederumi, uz kuriem neattiecas Noteikumu projekts LBN 405 - 20:**Latvijas būvnormatīva LBN 405-15 “Būvju tehniskā apsekošana” 15. punktā ir noteikts, ka “[g]āzes apgādes sistēmu, elektroapgādes sistēmu, ugunsdzēsības sistēmu, gaisa virsspiediena un dūmu izvades sistēmu, iezemējuma un zibensaizsardzības ietaišu, vājstrāvas ietaišu un liftu tehnisko izpēti veic specializētie dienesti atbilstoši savai kompetencei”. Minētajā 15. punktā ietvertais regulējums pēc savas būtības nav mainīts un ir saskanīgs ar Latvijas būvnormatīva LBN 405-01 “Būvju tehniskā apsekošana” 13.punktā ietverto regulējumu. Vārdi “specializētais dienests” ir lietoti vispārpieņemtajā nozīmē un norāda arī uz noteiktu pakalpojumu sniedzēju atbalsta struktūrām – piemēram, gāzes piegādātāja avārijas dienestu (sk., piemēram, spēkā neesošo Ministru kabineta 20.01.1998. noteikumu “Gāzes piegādes un lietošanas noteikumi” 53.punktu, kā arī Ministru kabineta 14.07.2008. noteikumu Nr.535 “Bīstamo iekārtu avāriju izmeklēšanas kārtība” 7.punktu). Skatoties no šī brīža vārda “dienests” ierastā lietojuma normatīvajos aktos, var rasties iespaids, ka attiecīgajā normā tiek norādīts uz noteiktām valsts institūcijām. Faktiski attiecīgā uz Latvijas būvnormatīva LBN 405-15 “Būvju tehniskā apsekošana” 15.punktā minētajiem gadījumiem spēkā esošo būvnormatīvu nepiemēroja. Lai nerastos šajā sakarā domstarpības pušu starpā un ņemot vērā arī citus spēkā esošos normatīvos aktus, Noteikumu projekta LBN 405 - 202. punktā ir skaidri noteikti visi tiek gadījumi, uz kuriem Noteikumu projekts LBN 405 – 20 neattiecas. Šāds regulējums ir izveidots ņemot vērā, ka:**[2.1] elektroapgādes komersantu līnijveida (lineāro) inženierbūvju apsekošanu:**Elektroapgādes komersantu līnijveida (lineāro) inženierbūvju apsekošanu AS “Sadales tīkls” gadījumā pamatā nosaka AS “Sadales tīkls” iekšējā kārtībā Nr.SAD\_IE010 “Tehniskās ekspluatācijas instrukcija 0,4 - 20kV sadales tīkliem” un iekšējā kārtībā Nr.SAD\_K194 “Transformatoru, sadales un fīderu punktu ēku un būvkonstrukciju remonta nodrošināšana". Šajos dokumentos ir noteikts attiecīgo inženierbūvju apsekošanas periodiskums, prasības un kārtība. Tāpat jāņem vērā, ka elektroapgādes ārējo inženiertīklu ekspluatāciju elektroenerģijas sistēmas operatori nodrošina atbilstoši Elektroenerģijas tirgus likuma, Enerģētikas likuma, likuma “Par sabiedrisko pakalpojumu regulatoriem” un citu tiesību aktu prasībām, kā arī saskaņā ar elektroenerģijas sistēmas operatoram izsniegtās licences nosacījumiem (piemēram, AS “Sadales tīkls” izsniegtās licences Nr.E13017/6 elektroenerģijas sadalei nosacījumi paredz, ka sistēmas operatoram jānodrošina un jāuztur energoapgādes veikšanai nepieciešamie objekti, jānodrošina nepārtraukta un sabiedrisko pakalpojumu sniegšana, drošības prasību ievērošana). Bez tam Enerģētikas likuma 76.punkta trešā daļa nosaka, ka energoapgādes objektu ekspluatācijas organizatoriskās, tehniskās un drošības prasības nosaka energostandartos, obligāti piemērojamos energostandartus apstiprina Ministru kabinets. Elektroapgādes ārējo inženiertīklu ekspluatāciju un regulāru apsekošanu īsteno elektroapgādes komersanta personāls saskaņā ar Ministru kabineta 2013.gada 8.oktobra noteikumiem Nr.1041 “Noteikumi par obligāti piemērojamo energostandartu, kas nosaka elektroapgādes objektu ekspluatācijas organizatoriskās un tehniskās drošības prasības” (turpmāk – MK noteikumi Nr.1041), Latvijas elektrotehnikas komitejas (turpmāk – LEK) izdotajiem energostandartiem un iekšējām instrukcijām. MK noteikumi Nr.1041 nosaka elektroapgādes objektu ekspluatācijas atbildīgās personas un kvalifikācijas prasības, kā arī to, ka elektroietaise tiek ekspluatēta saskaņā ar valdītāja apstiprinātām ekspluatācijas instrukcijām. Elektroapgādes komersanta personāls, kas saskaņā ar instrukcijām veic elektroapgādes ārējo inženiertīklu apsekošanu, ir apmācīts un kvalificēts, tomēr tie nav būvspeciālisti Būvniecības likuma izpratnē. Elektroapgādes komersanti LEK energostandartos un iekšējās ekspluatācijas instrukcijās noteiktajā periodiskumā regulāri apseko ārējo inženiertīklu tehnisko stāvokli, savās informācijas sistēmās reģistrē konstatētos defektus, uz konstatēto defektu pamata plāno un organizē elektrotīklu atjaunošanas un pārbūves darbus. Būvprojektēšanu un būvdarbus, pamatojoties uz energoapgādes komersanta sagatavoto projektēšanas uzdevumu, veic iepirkuma procedūras rezultātā izvēlēti būvkomersanti.**[2.2] elektroinstalācijas (tai skaitā zemējuma un zibensaizsardzības ierīces) apsekošana:**Elektroinstalācijas (tai skaitā zemējuma un zibensaizsardzības ierīces) uzturēšanas prasības, kā arī pārbaudes prasības ir noteiktas Ministru kabineta 19.04.2016. noteikumos Nr.238 “Ugunsdrošības noteikumi”;**[2.3] gaisa virsspiediena un dūmu izvades sistēmu, dūmvada, apkures iekārtas un ierīču apsekošana:**Gaisa virsspiediena un dūmu izvades sistēmu, dūmvada, apkures iekārtu un ierīču periodisko pārbaudi regulē Ministru kabineta 19.04.2016. noteikumi Nr.238 “Ugunsdrošības noteikumi”. Šie noteikumi arī regulē ventilācijas kanālu tīrīšanu;**[2.4] lifti:**Liftu apskati un apkopi regulē Ministru kabineta 02.03.2010. noteikumi Nr.195 “Liftu drošības un tehniskās uzraudzības noteikumi”.**[2.5] gāzes ārējie un iekšējie inženiertīkli:**Sadales gāzes tīklu un lietotāja tīklu ekspluatāciju un apkopi, tajā skaitā apsekošanu, nosaka standarti LVS 445-1 “Dabasgāzes sadales sistēmas un lietotāja dabasgāzes apgādes sistēmas ar maksimālo darba spiedienu līdz 1,6M Pa (16 bar) ekspluatācija un tehniskā apkope. 1.daļa Vispārīgās prasības” un LVS 445-2 “Dabasgāzes sadales sistēmas un lietotāja dabasgāzes apgādes sistēmas ar maksimālo darba spiedienu līdz 1,6 MPa (16 bar) ekspluatācija un tehniskā apkope. 2. daļa Apkopes termiņi, darbu apraksts un to izpildes dokumentācija”;**[2.6] Citi ārējie un iekšējie inženiertīkli:**Piemēram, siltumapgādes ārējo un iekšējo inženiertīkli apsekošanu veic pakalpojumu sniedzēja būvspeciālisti. AS “Rīgas siltums” regulāri uzrauga siltumtīklu tehnisko stāvokli ar sekojošām diagnostikas metodēm: siltumtīklu hidrauliskās pārbaudes, siltumtīklu pārbaude uz aprēķina temperatūru, bezkanāla siltumtīklu kontrolsistēmas monitorings, aerotermogrāfijas metode un siltumtīklu vizuālā apsekošana. Izmantojot aerotermogrāfijas metodi, ir iespējams noteikt zemes virsmas temperatūras sadalījumu, pārveidojot objektu izstaroto infrasarkano starojumu krāsu attēlā, kas ļauj vizuāli vērot iespējamo siltuma zudumu palielinājumu vai siltumnesēja noplūdes atsevišķos siltumtīklu posmos. Lai paaugstinātu noplūžu meklēšanas efektivitāti, siltumtīklos tiek veikta arī siltumnesēja iekrāsošana ar fluoresceīnu. Līdzīgi arī citu ārējo un iekšējo inženiertīklu apsekošanu šobrīd veic šī inženiertīkla īpašnieka vai valdītāja personāls, kā arī pakalpojumu sniedzēji, kuri nodarbina atbilstošus būvspeciālistus. Jāatzīmē, ka naftas, naftas produktu un dabasgāzes pārvadei un transportēšanai ārpus uzņēmuma teritorijas paredzēto metāla vai stiklšķiedras epoksīda materiālu cauruļvadu un papildiekārtu tehniskās uzraudzības kārtību nosaka Ministru kabineta 23.04.2002. noteikumi Nr.164 “Prasības maģistrālajiem cauruļvadiem un maģistrālo cauruļvadu tehniskās uzraudzības kārtība”. Tāpat jāņem vērā, ka nav saņemtas ziņas, ka šajā sakarā būtu nepieciešams, lai aizsargātu sabiedrības drošību, paredzēt vienotu regulējumu, un šie iemesla dēļ šis jautājums atstājams pusēm brīvi vienojoties. Vienlaikus jānorāda, ka inženiertīklu apsekošanas atzinums un citu objektu, uz kuriem neattiecas Noteikumu projekts LBN 405 - 20, apsekošanas atzinumi nav augšupielādējami Būvniecības informācijas sistēmā, izņemot, ja tie ir obligāti augšupielādējamā tehniskās apsekošanas atzinuma sastāvdaļa atbilstoši apsekošanas uzdevumam;**[2.7] dzīvojamo māju un tai piederīgo ēku pamatkonstrukciju profilaktisko apsekošana:**Dzīvojamās mājas un tai piederīgo ēku pamatkonstrukciju profilaktiskajā apsekošanu regulē Ministru kabineta 28.09.2010. noteikumi Nr.907 “Noteikumi par dzīvojamās mājas apsekošanu, tehnisko apkopi, kārtējo remontu un energoefektivitātes minimālajam prasībām”.**[3] Terminoloģija:**[3.1] Būves apsekošana ir darbu komplekss, kas viens otru papildina. Uzmanību vienādā mērā prasa arī visas galvenās būves konstrukcijas, jo tās (pamati, sienas, pārsegumi, jumts) ir vienlīdz svarīgas. Īpaša uzmanība tiek veltīta bojātām konstrukcijām vai to daļām, atsevišķiem bojājumiem jebkurās konstrukcijās (piemēram, plaisām sienās var būt dažāda esoša vai potenciālā bīstamības pakāpe atkarībā no to atvēruma platuma, rakstura, izcelsmes, dziļuma, dinamikas, atrašanās vietas, sienas veida u.tml.). Ievērojot būves apsekošanas tvērumu, Noteikumu projekta LBN 405 - 20 3.1.apakšpunktā ir precizēts jēdziens “tehniskā apsekošana”, salīdzinājuma ar Latvijas būvnormatīva LBN 405-15 “Būvju tehniskā apsekošana” 1.punktu;[3.2] Skaidrības labad, lai nošķirtu personu, kura slēdz līgumu par būves apsekošanas pasūtītāju no būvspeciālista, kurš darbojoties reglamentētās profesijas ietvaros veiks attiecīgo apsekošanu, Noteikumu projektā LBN 405 – 20 ir ietverts jauns jēdziens “apsekošanas veicējs” - būvspeciālists vai būvkomersants, kurš noslēdzis rakstveida līgumu ar būves apsekošanas pasūtītāju par būves apsekošanu (sk. Noteikumu projekta LBN 405 - 203.2. apakšpunktu). Papildus jānorāda, ka par apsekošanas veicēju var uzskatīt arī pasūtītāja darbinieku - atbilstošu būvspeciālistu;[3.3] Latvijas būvnormatīva LBN 405-15 "Būvju tehniskā apsekošana" 6.punktā ir noteikts, ka būves apseko būvspeciālists atbilstoši būvspeciālistu kompetences novērtēšanas un patstāvīgās prakses uzraudzības normatīvajā aktā noteiktai attiecīgās sfēras būvspeciālista kompetencei vai būvkomersantu reģistrā reģistrēta juridiskā persona, kura nodarbina attiecīgu būvspeciālistu. Šo būvspeciālists turpmākā Latvijas būvnormatīva LBN 405-15 "Būvju tehniskā apsekošana" tekstā apzīmē kā apsekotāju. Noteikumu projektā LBN 405 - 20 šis iepriekš lietotais saīsinājums 3.4. apakšpunktā ir ietverts kā jēdziens. Papildus jānorāda, ka vārdi “būvspeciālistu kompetences novērtēšanas un patstāvīgās prakses uzraudzības normatīvajā aktā” tiek norādīts uz Ministru kabineta 20.03.2018. noteikumiem Nr.169 “Būvspeciālistu kompetences novērtēšanas un patstāvīgās prakses uzraudzības noteikumi”. Piemēram, ēku konstrukciju projektēšanas, ēku būvdarbu vadīšanas un ēku būvuzraudzības darbības sfērās sertificētais būvspeciālists var veikt arī visas ēkas tehnisko apsekošanu atbilstoši tehniskās apsekošanas uzdevumam, ja atsevišķu ēkas daļu tehniskajai apsekošanai netiek piesaistīti būvspeciālisti, kuriem piešķirti sertifikāti citās darbības sfērās, bet projektēšanas, būvdarbu vadīšanas un būvuzraudzības specialitātē sertificētais būvspeciālists sertifikātā norādītās darbības sfēras ietvaros var veikt arī attiecīgo inženierbūvju un inženiertīklu tehnisko apsekošanu atbilstoši tehniskās apsekošanas uzdevumam, savukārt apsekot tiltus var būvspeciālists tiltu projektēšanas, būvdarbu vadīšanas un būvuzraudzības jomā utt.**[4] Būves apsekošanas mērķis:**Ņemot vērā, ka būves apsekošanas mērķis pēc savas būtības ir noteikt faktisko stāvokli, nevis vienmēr atbilstību spēkā esošajām tehniskajām prasībām, Noteikumu projekta LBN 405 – 20 5.punktā ir uzsvērts, ka būves apsekošanas mērķis ir novērtēt būves faktisko tehnisko stāvokli.**[5] Būvju apsekošana:**Lai būves ekspluatācija būtu droša, nepieciešama kvalitatīva, periodiska būvju tehniskā apsekošana, kas ir veicama būves ekspluatācijas laikā. Tas nepieciešams, lai sistemātiski noskaidrotu būvēs iebūvēto būvizstrādājumu tehnisko stāvokli, konstatētu nozīmīgas problēmas būvkonstrukcijās, tai skaitā: bojājumus, pārslodzi un deformācijas. Būvēm kopumā un to atsevišķām daļām ir jāatbilst to paredzētajiem mērķiem, jo īpaši ņemot vērā visā būves ekspluatācijas ciklā iesaistīto personu veselības aizsardzību un drošību. Normālos ekspluatācijas apstākļos visā ekonomiski pamatotā ekspluatācijas laikā būvēm ir jāatbilst būvēm būtiskām izvirzāmām prasībām, atbilstoši Būvniecības likumā noteiktajām. Galvenā uzmanība pievēršama mehāniskai stiprībai un stabilitātei. Šajā gadījumā, apsekojot būvi tās izmantošanas laikā, jānovērtē šādi riski:a) visas būves vai tās atsevišķu daļu sabrukums;b) ievērojamas deformācijas, kas pārsniedz pieļaujamās robežas;c) citu būves daļu vai savienojumu vai uzstādīto iekārtu bojājumi nesošas konstrukcijas deformācijas dēļ;d) bojājumi, kas ir neproporcionāls cēlonim, kas to izraisījis. Attiecībā uz būves lietošanas drošību būves ekspluatācijas laikā tās lietotājiem jābūt nodrošinātiem, lai neizraisītos nepieņemami nelaimes gadījumi vai zaudējumu riski, piemēram, slīdēšana, krišana, sadursmes, apdegumi un eksplozijas radīti ievainojumi. Esošiem ugunsdrošības risinājumiem jābūt tādiem, lai nodrošinātu būves saglabāšanu visā tās ekspluatācijas laikā un nepieļautu apdraudējuma iestāšanos.[5.1] Noteikumu projekta LBN 405 - 207.1.1.apakšpunktā ir pārcelts regulējums no Ministru kabineta 02.09.2014. noteikumu Nr.529 “Ēku būvnoteikumi” 191. punktu. Vienlaikus Noteikumu projektā attiecībās uz noteikto ēku periodisko apsekošanu ir paredzēts, ka primāri novērtējama mehāniskā stiprības un stabilitāte, lietošanas drošība un būtiskākajiem ugunsdrošības aspekti (sk. Noteikumu projekta LBN 405 - 20 8.punktu). Papildus, ņemot vērā Valsts kontroles revīzijā “Vai tiek izpildīti priekšnoteikumi pašvaldību pārvaldīšanā un kontrolē esošu ekspluatācijā pieņemtu ēku atbilstībai drošuma prasībām?” konstatēto, periodiskā apsekošana tiek paredzēta arī attiecībās uz daudzstāvu daudzdzīvokļu dzīvojamām ēkām. Periodiski apsekojot otrās vai trešās grupas publiskas ēkas, kās arī daudzstāvu daudzdzīvokļu dzīvojamās ēkas, apsekotājam jāapseko un jānovērtē tehniskais stāvoklis, piemēram, šādiem būves elementiem, konstrukciju veidiem un būves daļām:* pamatiem un pamatnei;
* nesošām, pašnesošām sienām, ailu sijām un pārsedzēm;
* karkasa elementiem (kolonām, rīģeļiem un sijām);
* pagraba, starpstāvu, bēniņu pārsegumiem;
* jumta elementiem: nesošai konstrukcijai, jumta klājam un segumam, lietusūdens novadsistēmai;
* balkoniem, lodžijām, lieveņiem un jumtiņiem;
* kāpnēm (t.sk. avārijas, ugunsdzēsēju kāpnēm un palīgkāpnēm), kāpņu laukumiem, pandusiem un margām;
* starpsienām;
* grīdām;
* ailu aizpildījumiem: vārtiem, ārdurvīm, iekšdurvīm, logiem un lūkām;
* ventilācijas šahtām un kanāliem;
* liftu šahtām;
* iekšējai apdarei un arhitektūras detaļām;
* ārējai apdarei un arhitektūras detaļām;
* apkures krāsnīm, virtuves pavardiem, dūmeņiem;
* citām būves daļām, kā arī, ja apsekošanas ietvaros, atbilstoši apsekošanas uzdevumā norādītajam, tiek apsekoti būves iekšējie inženiertīkli (kā būves piederumi).

Tāpat ēkas periodiskās apsekošanas laikā apsekotājam jāapseko un jānovērtē būvkonstrukciju un to elementu faktiskais tehniskais stāvoklis ugunsizturības un dūmaizsardzības aspektā. Papildus Noteikumu projekta LBN 405 - 20izstrādē tiek ņemts vērā, ka otrās un trešās grupas tiltu, ceļa pārvadu, viaduktu, estakāžu, gājēju tiltu un pārvadu, caurteku, tuneļu un atbalstsienu tehnisko apsekošanu no sabiedrības drošības viedokļa ir tiks pat būtiska kā tādas pašas grupas publisko ēku apsekošana. Šī iemesla dēļ ar Noteikumu projektu LBN 405 – 20 par obligāti piemērojamus Latvijas nacionālos standartus tiek noteikts LVS 190-11:2009 “Tiltu inspekcija un pārbaude uz slodzi” (sk. Noteikumu projekta LBN 405 – 20 9.punktu). Noteikumu projekta LBN 405 – 20 7.1.2.apakšpunktā tiek saglabāta attiecīgajā standartā noteiktā apsekošanas regularitāte. Tāpat būtu jānorāda, ka LVS 190-11:2009 “Tiltu inspekcija un pārbaude uz slodzi” lietotais jēdziens “galvenā inspekcija” atbilst Noteikumu projektā LBN 405 – 20 lietotajam jēdzienam “apsekošana”. Lai novērstu iespējamās domstarpības šajā sakarā uz to tieši ir norādīts Noteikumu projektā LBN 405 - 20 (sk., piemēram, Noteikumu projekta LBN 405 – 20 9.punktu). Jāatzīmē, ka VAS “Latvijas valsts ceļi” jau šobrīd pārziņā esošiem tiltiem tiek veiktas regulāras apsekošanas (inspekcijas), kuru uzdevums ir pārbaudīt to drošumu un spēju veikt projektā paredzētās funkcijas, konstatēt bojājumus un to cēloņus, prognozēt to attīstības ātrumu, dot atzinumu par konstrukcijas vispārējo stāvokli. Tiltu inspekcijas tiek veiktas saskaņā ar standartu LVS 190 – 11:2009 „Tilta inspekcija un pārbaude ar slodzi” un rokasgrāmatu „Tiltu inspekcijas 2007”. Lai noteiktu tiltu tehnisko stāvokli, VAS “Latvijas valsts ceļi” pārziņā esošajiem tiltiem tiek veiktas dažāda rakstura apsekošanas (inspekcijas) – vispārējās, galvenās, pieņemšanas, garantijas, speciālās inspekcijas, zemūdens inspekcijas;[5.2] Noteikumu projekta LBN 405 - 207.2.apakšpunktā saglabāts regulējums no Latvijas būvnormatīva LBN 405-15 "Būvju tehniskā apsekošana" 4.2.apakšpunkta. Savukārt Noteikumu projekta LBN 405 - 207.3.punktā ir saglabāts Latvijas būvnormatīva LBN 405-15 "Būvju tehniskā apsekošana" 4.4.apakšpunktā ietvertais regulējums. Noteikumu projektā LBN 405 – 20 vairs netiek paredzēts pienākums veikt būves apsekošanu pirms būvdarbu atsākšanas. Tas katrā objektā ir vērtējams pēc konkrētajiem apstākļiem. Pie tam speciālos būvnoteikumos ir ietverts arī līdzvērtīgs regulējums (sk., piemēram, Ministru kabineta 02.09.2014. noteikumu Nr.529 “Ēku būvnoteikumi” 129.punktu). Par Noteikumu projekta LBN 405 – 20 7.3.apakšpunktu jānorāda, ka tas būtu attiecināms, piemēram, uz gadījumiem, kad ir jānosaka ēkas stāvoklis pēc tajā notikuša ugunsgrēka, vētras, plūdiem vai cita negadījuma.**[6] Apsekošanas veikšana:**[6.1] Pasūtītāja un apsekošanas veicēja tiesības un pienākumus nosaka būves apsekošanas līgums un šis būvnormatīvs, vai cits pasūtītājam un apsekošanas veicējam savstarpēji saistošs dokuments. Būves tehniskā apsekošanas procesa neatņemama sastāvdaļa ir apsekošanas uzdevums (sk. Noteikuma projekta 12. punktu). Par pasūtītāju var būt jebkura persona, kurai kāda apstākļu dēļ ir nepieciešams noskaidrot būves tehnisko stāvokli. Periodiskās būves apsekošanas pasūtītājs ir šīs būves īpašnieks vai tiesiskais valdītājs. Jāatzīmē, ka pasūtītājam ir pienākums nodrošināt piekļūšanu būvei (sk. Noteikumu projekta LBN 405 – 20 17.punktu). Noteikumu projekts LBN 405 – 20 neregulē jautājumus, piemēram, kā pasūtītājs, kas nav būves īpašnieks, vienojas ar būves īpašnieku par to, ka pēdējais ļauj apsekotājam veikt apsekošanu. Par šo un līdzīgiem jautājumiem puses brīvi vienojas. Papildus pasūtītājam ir pienākums sniegt apsekotājam viņa rīcībā esošu informāciju un dokumentāciju par būvi, tai skaitā par apstākļiem būves ekspluatācijas laikā, kas varēja ietekmēt būves tehnisko stāvokli (sk. Noteikumu projekta LBN 405 – 20 17.punktu), tas ir nepieciešams, lai apsekotājs varētu iegūt pilnīgāku informāciju par būvi;[6.2] Apsekošanas uzdevumā norāda objektā veicamo apsekošanas darbu apjomu atbilstoši šā Noteikumu projekta 8., 9. un 10.punktā noteiktajam, apsekošanas detalizācijas pakāpi, apsekošanas gaitā izstrādājamo teksta, grafiskos, fotofiksācijas un citus materiālus, kā arī, ja nepieciešams, atzinumā norāda pienākumu sagatavot priekšlikumus par konstatēto nepilnību novēršanu un sniegt atbildes uz Būvniecības likuma 9. pantā izvirzītajām prasībām (sk. Noteikumu projekta LBN 405 – 20 13. punktu; saglabāts no Latvijas būvnormatīva LBN 405-15 "Būvju tehniskā apsekošana" 12.punkta). Apsekošanas uzdevumu izstrādā pasūtītājs kopā ar apsekošanas veicēju (sk. Noteikumu projekta LBN 405 – 20 14. punktu; saglabāts no Latvijas būvnormatīva LBN 405-15 "Būvju tehniskā apsekošana" 11. punkta).[6.3] Kā jau tas norādīts iepriekš, būves apsekošanas laikā tiek veikta virkne darbu, lai novērtētu konkrētās būves tehnisko stāvokli. Galvenie no tiem ir būves pamatkonstrukciju: pamatu, nesošo sienu, pārsegumu, kāpņu, jumta pārbaude. Apsekošana ir darbu komplekss, kas viens otru papildina. Uzmanību vienādā mērā prasa arī visas galvenās ēkas konstrukcijas, jo tās (pamati, sienas, pārsegumi, jumts) ir vienlīdz svarīgas. Īpaša uzmanība tiek veltīta bojātām konstrukcijām vai to daļām, atsevišķiem bojājumiem jebkurās konstrukcijās (piemēram, plaisām sienās var būt dažāda esoša vai potenciālā bīstamības pakāpe atkarībā no to atvēruma platuma, rakstura, izcelsmes, dziļuma, dinamikas, atrašanās vietas, sienas veida u.tml.). Tāpat pastiprinātu uzmanību prasa situācijas, kad nepieciešams noteikt dažādu bojājumu un deformācijas cēloņus, un tieši tādēļ bieži nepieciešams veikt detalizētu tehnisko izpēti, jo ar vizuālu apskati vien nepietiek – tā tikai konstatē problēmu, bet neuzrāda tās būtību un dziļumu. No sākuma apsekotājam ir jāiegūst nepieciešamo informāciju par būvi un patstāvīgi izvēlēties piemērojamās apsekošanas metodes atbilstoši apsekošanas uzdevumam (sk. Noteikumu projekta LBN 405 – 20 16. punktu). Proti, pirms būves apskates klātienē, apsekotājam jāiepazīstas ar visiem pieejamajiem saistītajiem un nepieciešamajiem dokumentiem, un rasējumiem, kas ietver, bet neaprobežojas ar, oriģinālo būvprojektu un izpilddokumentāciju. Turklāt apsekotājam jānoskaidro, vai nav pieejami arhīva dokumenti, kuros var būt aprakstīts būves tehniskais stāvoklis vai tajā veiktās izmaiņas. Tas palīdzēs:• saprast būves plānojumu un tās galvenās nesošās būvkonstrukcijas;• noteikt telpu funkcionālo zonējumu pēc normatīvu prasībām un pieņemt aprēķina slodzes;• konstatēt esošo būvelementu materiālu, telpiskā izkārtojuma, fiziskā stāvokļa, slodžu utt. atbilstību tam, kas noteikts projekta dokumentācijā, ja tāda pastāv.• identificēt kritiskās vietas, kam nepieciešamas pārbaudes.Apsekotājam no pasūtītāja būtu jālūdz (ja ir):• nodrošināt piekļūšanu visām būves daļām;• sākotnējā būvniecības dokumentācija;• ģeotehniskās izpētes atskaite;• valsts un pašvaldības iestāžu izdotie rīkojumi un dokumenti;• iepriekšējie apsekošanas atzinumi;• ziņojumi par regulārām problēmām;• cita pieejamā informācija (pēc objekta specifikas).Jāpārskata informācija par notikušajiem uzturēšanas darbiem un remontdarbiem. Lai identificētu zināmās problēmvietas (zonas ar pārslodzi, koroziju, plaisām, ūdens noplūdēm, utml.), ieteicams izvaicāt uzturēšanas personālu un īpašuma pārvaldniekus.Apsekotājam jāveic objekta apskate klātienē (“uz vietas”). Citu personu uzņemtas fotogrāfijas un vizuālie materiāli var noderēt, taču nevar aizstāt objekta apmeklējumus. Sarežģītākos gadījumos apsekošanas veicējs var pieaicināt citus speciālistus – piemēram, ģeologus, ja nepieciešams veikt pamatnes grunts un pamatu deformācijas izpēti, ģeodēzistus, ja nepieciešams noteikt būvju deformāciju lielumus, utt., kuru sniegtie rezultāti un slēdzieni tiek ietverti kopējā atzinumā (sk. Noteikumu projekta LBN 405 – 20 15.punktu). Jāatzīmē arī, ka gadījumā ja komersants tikai nodrošina vizuālās informācijas iegūšanu par būvi, piemēram, grūti pieejamās vietās, bīstamās vietās vai zem ūdens, nevis novērtē būves atbilstību būves būtiskajām prasībām, tad tādas informācijas iegūšanas pakalpojuma sniegšanai pašai par sevi nav nepieciešama reģistrācijas būvkomersantu reģistrā.Jāņem vērā, ka veicot apsekošanu var būt nepieciešamas darbības, kas var ietvert būves daļu vizuālu bojāšanu, un plašs inženiertehniskais darbs, kas var prasīt būtiskus īpašnieka ieguldījumus. Tādēļ apsekošanas vērienam jābūt izsvērtam, ievērtējot riskus sabiedrības drošībai. Problēmas ar nesošo konstrukciju elementu apsekošanu var sagādāt apstāklis, ka tās sedz apdare. Apsekotājam jāizmanto savas profesionālās zināšanas un pieredze, lai noteiktu vietas, kur nesošās konstrukcijas atsedzamas apskatei. Šādos gadījumos, lai identificētu kritiskos vai atsedzamos elementus, būtiski iepazīties ar būvkonstrukciju rasējumiem. Gadījumos, kad novērtējums tiek veikts, lai novērtētu kādus bojājumus nesošajām konstrukcijām nodarījusi kāda ārkārtas situācija, piemēram, ugunsgrēks, sadursme ar transportlīdzekli vai plūdi, apsekotājam var tikt norādīts ierobežot novērtējumā ietverto apgabalu ar zonu, kuru tieši ietekmējis minētais notikums. Šim ierobežotajam novērtējumam būtu jāaptver visus tieši skartos konstrukcijas elementus, blakus esošos elementus un savienojumus, un jebkuru būvkonstrukciju komponenti, kas atrodas skarto elementu kritiskajā slodzes ceļā.Atkarībā no apsekošanas darbu apjoma un to detalizācijas pakāpes apsekošanas objekta vai apsekošanas priekšmeta specifikas izpētei var lietot atbilstošas metodes:* apsekošanas objekta vai apsekošanas priekšmeta fizisko īpašību noteikšana - konstrukciju atsegumi, uzmērīšana un fotofiksācija, pamatu skatrakumi, ņemot būvkonstrukciju materiālu paraugus, veicot pamatnes grunts ģeotehnisko izpēti (grunts fizisko un mehānisko īpašību noteikšana dabīgā saguluma apstākļos, veicot lauka testus; Eirokodeksa prasībām atbilstošas kvalitātes grunts paraugu fizisko un mehānisko īpašību noteikšana, veicot laboratorijas testus), kā arī citas nepieciešamās darbības;
* konstrukciju nestspējas noteikšanai izmanto kontroles mērinstrumentus, lieto speciālas materiālu nesagraujošās metodes un pārbauda materiālu stiprību laboratorijā;
* konstrukciju ārdošo sēnīšu bioloģiskos bojājumus mūra un koka daļās nosaka, veicot paraugu mikoloģisko pārbaudi laboratorijā;
* deformāciju novērtēšanai būves konstrukcijās veic plaisu attīstības dinamikas instrumentālos novērojumus (monitoringu);
* konstrukciju detalizētai izpētei apseko segto konstrukciju defektus un bojājumus;
* atsevišķas pārseguma zonas vai elementus pārbauda ar kontrolslogošanu. Pārbaudes rezultātus apkopo pārskatā;
* apkures ierīcēm (krāsnīm, kamīniem, sildmūriem, virtuves pavardiem un to sastāvdaļām) nosaka tehnisko nolietojumu un atbilstību normatīvajos aktos noteiktajām ugunsdrošības prasībām;
* konstrukciju un materiālu ugunsizturības efektivitātes noteikšanai izmanto mērinstrumentus vai pārbauda materiālu paraugus laboratorijā;
* ņem vērā ekspluatācijas organizāciju informāciju un izpildshēmas, kā arī inženiertīklu hidraulisko un siltumtehnisko pārbaužu materiālus;
* konstrukciju pārvietojuma (piemēram, sēšanās, sānsveres, izlieču) novērtēšanai veic instrumentālo monitoringu;
* ja nepieciešams precizēt ģeotehniskos apstākļus, veic būves pamatnes grunts ģeotehnisko izpēti un grunts ūdens līmeņu mērījumus.
* nepieciešamības gadījumā veic grunts ūdens līmeņu monitoringu un pamatnes grunts masīva hidroģeoloģisko izpēti;
* ēkas gaiscaurlaidības noteikšanai izmanto piespiedu ventilācijas testu saskaņā ar standartu LVS EN ISO 9972:2016 “Ēku termiskā efektivitāte – Ēku gaisa caurlaidības noteikšana – Piespiedu ventilācijas metode";
* termisko tiltu (siltuma zudumu) vietu noteikšanai izmanto Infrasarkanā starojuma metodi saskaņā ar standartu LVS EN 13187:2002 “Ēku termiskā efektivitāte - Kvalitatīva termisko neregularitāšu noteikšana ēkas norobežojošās konstrukcijās - Infrasarkanā starojuma metode”.

Augstāk norādītās metodes un to apjomu apsekotājs izvēlās patstāvīgi. Veicot būvju tehnisko apsekošanu, apsekotājam saistošs ir būvniecības regulējums, atbilstošie speciālie būvnoteikumi, Latvijas būvnormatīvi, standarts LVS 1046:2017 “Prasības būvkonstrukciju projekta saturam un noformēšanai”, kā arī inženiertehniskā literatūra atbilstošās apsekošanas metodes noteikšanai.Veicot apsekošanu jāievēro arī citu normatīvo aktu prasības attiecībā uz piekļuvi objektam, darbu veikšanai objektā vai tā tuvumā. Kultūras pieminekļu apsekošanai var būt nepieciešama Nacionālās kultūras mantojuma pārvaldes rakstveida atļauja (sk., piemēram, likuma “Par kultūras pieminekļu aizsardzību” 21.panta otrā daļu). Gadījumā, ja apsekošanas laikā apsekotājs konstatē, ka būve atrodas tādā stāvoklī, ka no tās var rasties kaitējums kaimiņiem, garāmgājējiem vai tās lietotājiem, apsekotājam ir pienākums par to nekavējoties ziņot pasūtītājam un būves īpašniekam vai tiesiskajam valdītājam, ja pasūtītājs nav būves īpašnieks vai tiesiskais valdītājs, kā arī būvvaldei vai institūcijai, kuras pilda būvvaldes funkcijas. (sk. Noteikumu projekta LBN 405 – 20 18. punktu). Šādas pienākums apsekotājam ir paredzēts, lai būves īpašnieks vai valdītājs veikt vai lemt par visām tām nepieciešamajām darbībām, lai izpildītu sava Civillikuma 1084. panta pirmajā daļā noteikto pienākumu, bet būvvalde vai institūcija, kuras pilda būvvaldes funkcijas - operatīvi pieņemt Būvniecības likuma 21.panta septītajā daļā noteiktos lēmumus.[6.4] Ja konkrētā apsekojamā būve ir kultūras piemineklis, jāievēro kultūras pieminekļu aizsardzības jomas normatīvo aktu prasības. Jāpārbauda kultūras mantojuma saglabāšanas prasības, lai pārliecinātos vai nav piemērojamas kādas prasības vai ierobežojumi. No attiecīgiem avotiem jāpieprasa būvkonstrukciju projekta informācija un informācija par būves uzturēšanu. Šie ieraksti ir vērtīgi un var palīdzēt izprast būves būvkonstrukciju vēsturi un samazināt būves apsekošanas un būvkonstrukciju graujošo pārbaužu apjomus. Atkarībā no būves vecuma, pašvaldības būvvaldē vai arhīvā var būt informācija par sākotnējo projektētāju, būvdarbu veicēju vai īpašnieku. Lai apkopotu vēsturisko informāciju, apsekotājam var būt nepieciešams kontaktēties ar šīm personām. Šie meklējumi var radīt papildus izmaksas. Pēc dokumentu ievākšanas iegūtā informācija jāpārbauda objekta apmeklējumos un informācijas iztrūkumi jāpapildina ar uzmērījumiem un novērojumiem, lietojot negraujošās un graujošās pārbaužu metodes. Lai veiktu apsekošanu kultūras pieminekļos, atsegumu, zondāžas, skatrakumu vai urbumu izdarīšanai, jāievēro kultūras pieminekļu aizsardzības jomas normatīvo aktu prasības, kā arī minētās darbības pirms tam jāsaskaņo ar attiecīgo kompetento pašvaldības institūciju vai amatpersonu, ja Nacionālā kultūras mantojuma pārvalde ir deleģējusi pašvaldībai pārvaldes uzdevumus, kas attiecas uz vietējās nozīmes nekustamo kultūras pieminekļu aizsardzību un izmantošanu. Ja būves apsekošanas gaitā atklājas arhitektūras detaļas ar māksliniecisku vērtību, apsekotāja un būves īpašnieka pienākums ir ziņot par to Nacionālā kultūras mantojuma pārvaldei.**[7] Tehniskās apsekošanas atzinums:**Apsekošanas rezultātus apsekotājs apkopo tehniskās apsekošanas atzinumā. Tehniskās apsekošanas veicējs ir atbildīgs par atzinumā sniegto informāciju – par to, vai būve ir derīga drošai ekspluatācijai. Tāpat apsekotājs ir atbildīgs arī par citiem apsekošanas laikā konstatētajiem atzinumiem – par esošajām problēmām un veidiem, kā tās atrisināt. Savukārt apsekošanas pasūtītājs iegūst informāciju par pašreizējo situāciju, esošajām un potenciālajām problēmām un ieteicamo rīcības plānu.Būves tehniskās apsekošanas atzinumā pievieno pārskatu vai tajā pašā ietver informāciju par iegūto informāciju par būvi, tās daļu, elementiem u.tml, pieņēmumiem vai aplēsēm, izmantojamām metodēm (metožu apraksts un pamatojums to izvēlei) un citu informāciju, kas pamato katra izdarītā secinājumu pamatotību (piemēram, izmantoto būves dokumentāciju). Šim pārskatam (dokumentēšanai) vai atzinuma saturam ir jāatspoguļo atzinuma sagatavošanas un secinājumu izdarīšanas pamatojums tādā apmērā, lai cits atbilstošs būvspeciālists varētu pārliecināties par izdarīto secinājumu pamatotību. Pārskatā būtu jādokumentē šādi parametri: * nesošo konstrukciju ģeometrija un šķērsgriezumi;
* materiālu tips, vizuāli redzamas deformācijas, bojājumi;
* virsmu stāvoklis;
* kritiskie mezgli;
* citi (pēc objekta specifikas).

Būves tehniskās apsekošanas atzinuma kopvērtējumā norāda būves atbilstību vai neatbilstību Būvniecības likuma 9. pantā noteiktajām būtiskajām prasībām. Ja būve neatbilst kādām no Būvniecības likuma 9. pantā noteiktajām būtiskajām prasībām, norāda neatbilstības veidus un pasākumus, kas jāveic, lai novērstu konstatētās neatbilstības un turpmākās ekspluatācijas nosacījumus. Kopvērtējumā pie ieteikumiem un norādījumiem jānorāda, vai būve atbilst vai neatbilst kādām no Būvniecības likuma 9.pantā noteiktām būtiskām prasībām. Inženiertehniskās būves tehniskā stāvokļa novērtējums un atbilstība normatīvo aktu prasībām, apsekošanā konstatēto bojājumu un to cēloņu apraksts. Katrai būvei atsevišķi jāizvērtē, vai visas Būvniecības likuma 9.pantā noteiktās būtiskās prasības ir piemērojamas, jo būves ir dažādas un katrai piemērojamas raksturīgās prasības (piemēram - skatu tornim – vienas, stadionam - citas, meliorācijas sistēmām – vēl citas, tiltam – atkal citas). Apsekotājs tehniskās apsekošanas atzinumus būvēm sagatavo Būvniecības informācijas sistēmā, norāda šādu informāciju par būvi (ciktāl tas attiecas uz attiecīgo apsekošanu) saskaņā ar Noteikuma projekta 20.punktu. Ja tas ir nepieciešams Būvniecības informācijas sistēmā var norādīt citu informāciju par būvi un tās piederumiem, piemēram: vides pieejamību (ir vai nav nodrošināta nokļūšana ēkā; ir vai nav nodrošināta pārvietošanās pa ēku): energosertifikāciju (ir vai nav izvietoti apmeklētājiem redzamā vietā.); iekšējiem inženiertīkliem.Par nedrošu būvi uzskatāma būve, kura neatbilst būtiskām būvei izvirzāmām prasībām, kā arī, kurai trūkst nosedzošu konstrukciju vai ir atklātas ailas, kas ir pamesta būvniecības stadijā un nav nodrošināta pret nepiederošu personu iekļūšanu tajā vai tajā ir nedrošas konstrukcijas, kas var nokrist, apgāzties vai iebrukt, tādējādi radot apdraudējumu cilvēku dzīvībai vai veselībai. Iespējamās nedrošuma pazīmes:* mehāniskā stiprība un stabilitāte jomā (būvē vai tās daļā ir nedrošas konstrukcijas, kas var nokrist, apgāzties vai iebrukt; būvē vai tās daļā trūkst nesošās konstrukcijas, vai būvē vai tās daļā ir tādas konstrukcijas, kas ir pirmsavārijas vai avārijas stāvoklī, kas var izraisīt pēkšņu un neprognozējamu konstrukciju sabrukumu)
* lietošanas drošības joma (trūkst nosedzošu konstrukciju; ir atklātas ailas; nav nodrošināta pret nesankcionētu, nepiederošu personu iekļūšanu būvē; būvē ir nedrošas konstrukcijas, kas var nokrist, apgāzties vai iebrukt; būves apdarē ir elementi, kas var nokrist publiski pieejamā ārtelpā vai būvei tuvumā esošos zemes gabalos).

Iespējamie ieteikumi tūlītējai rīcībai var ietvert:* pagaidu balstu un saišu uzstādīšanai, lai novērstu sabrukumu;
* piekļuves ierobežošana būvei vai tās daļai;
* pagaidu noseguma uzstādīšana, lai samazinātu būvkonstrukciju samitrināšanos, utt.
* būves konservāciju.

Jāatzīmē, ka būvniecības ierosinātājam būves konservācija jāsaskaņo būvvaldē vai institūcijā, kura pilda būvvaldes funkcijas, saskaņā ar speciālajiem būvnoteikumiem. Vienlaikus jānorāda, ka par sagatavoto būves tehniskās apsekošanas atzinumu Būvniecības informācijas sistēmā, ja būve neatbilst kādai no Būvniecības likuma 9. pantā noteiktām būtiskām prasībām, būvvalde vai institūcija, kas pilda būvvaldes funkciju, saņem būvniecības informācijas sistēmas paziņojumu par to, ka būve neatbilst kādai no Būvniecības likuma 9. pantā noteiktām būtiskām prasībām. Būvvalde rīkojas atbilstoši Būvniecības likuma 21. pantā noteiktajām prasībām attiecībā uz būves ekspluatāciju. Tehniskās apsekošanas atzinumi Būvniecības informācijas sistēmā ir pieejami būvvaldēm un institūcijām, kuras pilda būvvaldes funkcijas.Tehniskās apsekošanas atzinuma iespējamais saturs: - Situācijas apraksts (zemesgabala izmantošanas atbilstība teritorijas plānojumam, zemesgabala platība (m2 – pilsētās, ha – lauku teritorijās). Teritorijas izmantošana un tās atbilstība teritorijas plānojumam, teritorijas izmantošanas un apbūves noteikumiem un normatīvo aktu prasībām; būves izvietojums zemesgabalā. Sarkanā līnija, apbūves līnija, apgrūtinājumi, būves novietnes raksturojums; būves plānojums. Līdzšinējais būves lietošanas veids, būves plānojuma atbilstība būves lietošanas veidam);- Teritorijas labiekārtojums (brauktuves, ietves, celiņi un saimniecības laukumi (segums, materiāls, apdare); bērnu rotaļlaukumi, atpūtas laukumi un sporta laukumi (segums, materiāls, apdare); apstādījumi un mazās arhitektūras formas (dekoratīvie stādījumi, zāliens, lapenes, ūdensbaseini, skulptūras); nožogojums un atbalsta sienas (veids, materiāls (būvizstrādājums), apdare); - Būves daļas: pamati un pamatne (pamatu veids, to iedziļinājums, izmantotie būvizstrādājumi, to stiprība, hidroizolācija, drenāža, būves aizsargapmales, ārsienu aizsardzība pret mitrumu; gruntsgabala ģeomorfoloģiskais raksturojums; ģeodēziskais atskaites punkts (sienas vai grunts repers, marka, poligonometrijas punkts) absolūto augstuma atzīmju noteikšanai; zemes virsas absolūto atzīmju robežas izpēte teritorijā; veiktie lauka un kamerālie ģeotehniskās izpētes darbi un palīgdarbi: izstrādnes, līmetņošana, laboratorijas analīze, to apjomi; nogulumu veidi grunšu izpētes areālā, gruntis, kas veido ēkas pamatni, to aplēses pretestība); nesošās sienas, ailu sijas un pārsedzes (pagraba un virszemes nesošo sienu konstrukcija un materiāls (būvizstrādājums); konstruktīvās shēmas; galveno konstruktīvo elementu biezums un šķērsgriezums; mūra vājinājumi; plaisu atvērumu mērījumu un plaisu attīstības novērojumu dati; atdalošā un tvaika izolācija; koksnes bioloģiskie bojājumi; sienu būvmateriālu stiprība, konstrukciju elementu pārbaudes un mūra stiprības aplēšu rezultāti; kontrolzondēšanas rezultāti; silu siju un pārsedžu raksturojums, to balstvietas, citi raksturojošie rādītāji); karkasa elementi (kolonnas, rīģeļi un sijas; kolonnu, stabu, rīģeļu un siju konstrukcija un materiāls); pašnesošās sienas (pašnesošo sienu konstrukcija un materiāls); šuvju hermetizācija, hidroizolācija un siltumizolācija; pagraba, starpstāvu, bēniņu pārsegumi (pagraba, starpstāvu un bēniņu pārsegumu aplēses shēmas, konstrukcija un materiāls; nesošo elementu biezums vai šķērsgriezums; konstatētās deformācijas, bojājumi un to iespējamie cēloņi; plaisu atvērumu mērījumu dati; pagaidu pastiprinājumi, atslogojošās konstrukcijas; betona stiprība; metāla konstrukciju un stiegrojuma korozija; koka ēdes (mājas piepes) un koksngraužu bojājumi; kontrolzondēšanas un atsegšanas rezultāti; nestspējas pārbaudes aplēšu rezultāti; skaņas izolācija); būves telpiskās noturības elementi; jumta elementi: nesošā konstrukcija, jumta klājs, jumta segums, lietusūdens novadsistēma (jumta konstrukcijas, ieseguma un ūdens noteku sistēmas veids, konstrukcija un materiāls; savietotā jumta konstrukcija un materiāls; konstatētie defekti un to iespējamie cēloņi; gaisa apmaiņa, temperatūras un gaisa mitruma režīms bēniņos; tehniskā stāvokļa novērtējums kopumā pa atsevišķiem konstrukciju veidiem); balkoni, lodžijas, lieveņi, jumtiņi (balkonu, lodžiju, erkeru, jumtiņu un dzegu konstrukcija un materiāls); kāpnes un pandusi (kāpņu veids, konstrukcija un materiāls; kāpņu laukumi (podesti), margas; kāpņu telpas sienu stāvoklis kāpņu elementu iebūves vietās; lieveņi un pandusi; avārijas, pagraba, ugunsdzēsēju kāpnes un palīgkāpnes); starpsienas (starpsienu veidi un konstrukcijas, skaņas izolācija); grīdas (grīdu konstrukcijas, seguma un virsseguma veidi; skaņas un siltuma izolācija); ailu aizpildījumi (vārti, ārdurvis, iekšdurvis, logi, lūkas; logu un balkona durvju, skatlogu (vitrīnu), slēģu, ārdurvju, iekšdurvju un vārtu materiāls, veidi un konstrukcijas, jumtiņi un markīzes); dūmeņu veidi, konstrukcija, materiāls un apdare (atbilstība ugunsdrošības prasībām); konstrukciju un materiālu ugunsizturība (betona, metāla, koka, plastmasas, auduma ugunsaizsarglīdzekļi, šo līdzekļu atbilstība standartiem, ugunsaizsardzības veidu atbilstība normatīvo aktu prasībām; konstrukciju un materiālu tehniskā stāvokļa novērtējums ugunsizturības un dūmaizsardzības aspektā); ventilācijas šahtas un kanāli; liftu šahtas; iekšējā apdare un arhitektūras detaļas; ārējā apdare un arhitektūras detaļas; citas būves daļas vai elementi. pie griestu konstrukcijām un pārsegumiem piekārtie elementi; dinamiskās iekārtas; būvkonstrukcijas un elementi, kuriem nepieciešama nepārtraukta periodiska uzraudzība; pārsegumu noslogojums; fasādes apdares elementi; reklāmu, baneru un citu elementu stiprinājumu drošums un noturība pie ēkas; aprīkojums ūdens aizvadīšanai no būves un tās konstrukcijām; noteku apsildes elementi; avārijas ūdens atvade;- Inženiertīkli un iekārtas: aukstā ūdens un kanalizācijas cauruļvadi, ventiļi, krāni, sanitārtehniskā iekārta, ūdens patēriņa skaitītāji (iekšējā aukstā ūdensvada ievadi, ūdens mērītājs, tīkla shēma, cauruļvadi un ietaises; spiediens tīklā un citi rādītāji; hidrauliskā pārbaude un atbilstība normatīvo aktu prasībām; notekūdeņu novadīšanas veids un attīrīšanas iespējas); karstā ūdens cauruļvadi, to izolācija, ventiļi, krāni, ūdensmaisītāji, žāvētāji, ar cieto kurināmo apkurināmie ūdens sildītāji, ūdens patēriņa un siltumenerģijas patēriņa skaitītāji un citi elementi (iekšējā karstā ūdens ūdensvada sistēma, tīkla shēma, cauruļvadi un sūkņi; siltuma patēriņš karstā ūdens sagatavošanai; ūdens sildītāja novietojums); ugunsdzēsības ūdensvads, automātiskās ugunsdzēsības sistēmas un dūmaizsardzības risinājumi. Iekšējās ugunsdzēsības ūdensvada sistēmas veids, tīkla shēma, cauruļvadi, sūkņu iekārtas, ugunsdzēsības krāni, šļūtenes un stobri (hidrauliskā pārbaude; automātiskās ugunsdzēsības sistēmas veids; ūguns dzēšanai lietojamās vielas; ūdensvada ievadi, tīkla shēma, cauruļvadi, ietaises un sūkņu iekārtas; atomātiskās vadības nodrošinājums; automātiskās ugunsdzēsības sistēmas nodrošinājums ar rezerves elektroapgādi. Iekārtu un ietaišu atbilstība standartiem; bloķējums ar citām sistēmām; sistēmu kalpošanas ilgums; dūmaizsardzības risinājumu veidi, gaisa vadi, ietaises un iekārtas; rezerves elektroapgāde, automātiskā vadība, bloķējums ar citām sistēmām; sistēmas kalpošanas ilgums); apkures sistēma, tās cauruļvadi, stāv adi, ventiļi, cauruļvadu izolācija, apkures katli, siltummaiņi, mēraparāti, automātika un citi elementi (siltummezgla iekārta; apkures sistēmas veids, cauruļvadi, izplešanās tvertne; sistēmas kalpošanas ilgums, galvenie defekti, atbilstība normatīvo aktu prasībām. būves siltuma zudumi; vietējās katlumājas iekārta, aptuvenā maksimālā jauda); centrālapkures radiatori, kaloriferi, konvektori un to pievadi, siltuma regulatori (centrālapkures sildķermeņi, kalpošanas ilgums); ventilācijas un gaisa kondicionēšanas iekārta ( ventilācijas un gaisa kondicionēšanas sistēma, iekārtas un citi elementi); atkritumu vadi un kameras (sauso atkritumu vadu skaits ēkā, materiāls; savākšanas kameras, atkritumu lūkas, vēdināšana un citi elementi); gāzesvadi un iekārtas, gāzes ūdenssildītāji, gāzes apkures katli, gāzes patēriņa skaitītāji (gāzesvada ievads, cauruļvadi, uzstādītā gāzes aparatūra); elektroapgādes sistēma un elektrotehniskās ietaises (elektroapgādes avots, tīkla spriegums, ievada un sadalošās elektroietaises, barošanas pievadi liftam, siltummezglam, dežūrapgaismojumam, pretdūmu aizsardzībai, citām iekārtām un ietaisēm; spēka patērētāji, to jauda; kabeļu un vadu izolācijas pretestības mērījumu rezultāti, avārijas un evakuācijas apgaismojums un tā rezerves elektroapgādes veids, iezemējums un zibensaizsardzības ietaises; pretestības mērījumu rezultāti; siltummezgla nodrošinājums ar rezerves elektroapgādi); apsardzes, signalizācijas, saziņas un citas iekārtas (iekārtas veids, nodrošinājums ar rezerves elektroapgādi); vājstrāvas tīkli un ietaises (vājstrāvas ietaišu uzskaitījums, centralizētās paziņošanas sistēmas, to veidi, nodrošinājums ar rezerves elektroapgādi); lifta iekārta (liftu skaits un izmantošanas veids, celtspēja, atrašanās vieta; kabīne, šahtas priekšlaukums; montāžas gads, raksturojumi, elektroinstalācijas tehniskais stāvoklis); citas ietaises un iekārtas;- Pārskats;- Kopsavilkums.[8] Ministru kabineta noteikumu projekta “Noteikumi par Latvijas būvnormatīvu LBN 405 – 20 “Būvju tehniskā apsekošana” 5.punkts ir ietverts, ņemot vērā, ka ir plānots svītrot Ministru kabineta 02.09.2014. noteikumu Nr.529 “Ēku būvnoteikumi” 226.punktu (VSS-968; 2020.gads). Papildus tiek pagarināts prasības ir izpildes termiņš. Ministru kabineta noteikumu projekta “Noteikumi par Latvijas būvnormatīvu LBN 405 – 20 “Būvju tehniskā apsekošana” 4.punkts ir ietverts, lai novērstu neskaidrības – apsekošana ir veicama 10 gadu periodā, nevis tiek prasīta nekavējoties. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija un Būvniecības valsts kontroles birojs. Papildus konsultācijas Noteikuma projekta izstrādes gaitā tika veiktas ar Latvijas Būvinženieru savienību un Latvijas Būvkonstrukciju Projektētāju Asociāciju. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Būvnormatīva regulējums attiecas uz jebkuru personu, kurai ir nepieciešamas noskaidrot kādas būves faktisko tehnisko stāvokli, kā arī uz būvkomersantiem un būvspeciālistiem, kuri sniedz apsekošanas pakalpojumu.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts LBN 405 – 20 paplašina to personu loku, kuras ir tiesīgas pasūtīt būves tehnisko apsekošanu. Būvniecības ieceres dokumentācijas iesniegšana būvvaldē vai institūcijā, kura pilda būvvaldes funkcijas patlaban jau norit elektroniski Būvniecības informācijas sistēmā. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021. | 2022. | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | - | - | - | - | - | - | - |
| 5. Precizēta finansiālā ietekme | - | - | - | - | - | - | - |
| 5.1. valsts pamatbudžets | - | - | - | - |
| 5.2. speciālais budžets | - | - | - | - |
| 5.3. pašvaldību budžets | - | - | - | - |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | - |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav izmaiņas. |
| 8. Cita informācija | Lai nodrošinātu noteikumu projekta īstenošanu, nepieciešams veikt pielāgošanas darbus Būvniecības informācijas sistēmā. Ņemot vērā līdz šim esošās būvniecības informācijas sistēmas izstrādes un pielāgošanas izmaksas, aprēķināts, ka noteikumu projektā paredzēto grozījumu ieviešanai nepieciešamas 43 cilvēkdienas. Vienas cilvēkdienas izmaksas ir 340 *euro* (ieskaitot PVN), līdz ar to pielāgošanas izmaksas varētu sasniegt 14  620 *euro* (ieskaitot PVN). |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Saistītie tiesību akti:* Noteikumu projekts “Grozījumi Ministru kabineta 2014. gada 2. septembra noteikumos Nr. 529 “Ēku būvnoteikumi”” – grozījumi atbilstoši šīs anotācijas I sadaļas 2.punktā norādītajam (VSS-968; 2020.gads);
* Noteikumu projekts “Grozījumi Ministru kabineta 2014. gada 16. septembra noteikumos Nr. 550 “Hidrotehnisko un meliorācijas būvju būvnoteikumi”” - grozījumi atbilstoši šīs anotācijas II= sadaļas 2.punktā norādītajam;
* Noteikumu projekts “Grozījumi Ministru kabineta 2017. gada 9. maija noteikumos Nr. 253 “Atsevišķu inženierbūvju būvnoteikumi”” - grozījumi atbilstoši šīs anotācijas II =sadaļas 2.punktā norādītajam (VSS-969; 2020.gads);
* Noteikumu projekts “Grozījums Ministru kabineta 2014. gada 19. augusta noteikumos Nr.500 “Vispārīgie būvnoteikumi”” – 2.7.apakšpunkta izslēgšana.
 |
| 2. | Atbildīgā institūcija | Ekonomikas ministrija. |
| 3. | Cita informācija | Noteikumu projekts “Grozījumi Ministru kabineta 2014. gada 2. septembra noteikumos Nr. 529 “Ēku būvnoteikumi”” un noteikumu projekts “Grozījumi Ministru kabineta 2017. gada 9. maija noteikumos Nr. 253 “Atsevišķu inženierbūvju būvnoteikumi”” tiks virzīti atsevišķi, bet Noteikumi projekts un noteikumu projekts “Grozījumi Ministru kabineta 2014. gada 16. septembra noteikumos Nr. 550 “Hidrotehnisko un meliorācijas būvju būvnoteikumi”” tiks virzīti kopā ar apvienoto anotāciju. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvjiem ir nodrošināta iespēja iepazīties, izteikt viedokli un tikt uzklausītiem saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 5. punktu un 7.4.1apakšpunktu, nodrošinot iespēju laika periodā no 10.augusta līdz 24.augustam rakstiski sniegt viedokli. |
| 2. | Sabiedrības līdzdalība projekta izstrādē | Lai informētu sabiedrību par Noteikumu projektu un dotu iespēju izteikt par to viedokli, Noteikumu projekts un tā anotācija 2020. gada 10.augustā tika ievietoti Ekonomikas ministrijas tīmekļvietnē un Ministru kabineta tīmekļvietnē, sadaļā “Sabiedrības līdzdalība” https://www.em.gov.lv/lv/par\_ministriju/sabiedribas\_lidzdaliba/diskusiju\_dokumenti/, aicinot sabiedrības pārstāvjiem rakstveidā sniegt viedokli par noteikumu projektiem līdz 24.augustam. |
| 3. | Sabiedrības līdzdalības rezultāti | Sabiedrības līdzdalības ietvaros saņemti \_priekšlikumi no privātpersonas, Rīgas pilsētas būvvaldes, AS “Sadales tīkls” un biedrības “Latvijas Būvinženieru savienība”. Pārsvarā sniegti priekšlikumi, kuri vērsti uz piedāvātā regulējuma papildus pilnveidošanu vai attiecās uz citu normatīvo aktu. Noteikuma projektā, ņemot vērā sniegtos priekšlikumus, ir precizēts, apsekošanas tvērums, paredzēta iespēja uzdot apsekošanu pasūtīja atbilstošam būvspeciālistam, paredzēts pienākums par nedrošu būvi nekavējoties ziņot būvvaldei. Latvijas Būvinženieru savienība noteikumu projektu sākotnēji neatbalstīja. Ņemot vērā izteiktos iebildumus ar Latvijas Būvinženieru savienību tika organizētas atsevišķas tikšanās, kā arī 20.11.2020. Noteikumu projekta redakcionālie precizējumi tika pārrunāti attālināti.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Nav attiecināms. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē esošās pārvaldes funkcijas un institucionālo struktūru, jo īstenošana tiks veikta esošo institūciju un cilvēkresursu ietvaros. Ar VSIA “Zemkopības ministrijas nekustamie īpašumi” vairs nebūs saskaņojami noteiktu būvju tehniskā apsekošanas atzinumi.Papildu cilvēkresursi un finanšu līdzekļi nav nepieciešami, jaunas institūcijas netiek veidotas, kā arī netiek likvidētas esošās. |
| 3. | Cita informācija | Nav. |

Iesniedzējs:

Ekonomikas ministrs J. Vitenbergs

Vīza:

Valsts sekretārs E. Valantis

Andris Lazarevs, 67013035

andris.lazarevs@em.gov.lv

1. Piemēram, Structural Condition Assessments of Existing Buildings and Designated Structures Guideline. Professional Engineers. Pieejams: https://www.peo.on.ca/sites/default/files/2019-11/structuralconditionassessmentsofexistingbuildingsanddesignatedstructuresguidline.pdf [aplūkots 28.07.2020.]. [↑](#footnote-ref-1)